section_heading: San Antonio Spurs
paragraph_text: Nakon napuštanja svojeg prvog kluba, priključio se svojoj sadašnjoj momčadi, San Antonio Spursima. Ipak, nije zadovoljio te je veliki dio sezone proveo u razvojnoj D-League ekipi Reno Bighorns, a nakon toga i u Austin Torosima. Za vrijeme lockouta u NBA ligi, igrao je za slovenski KK Union Olimpija nakon čega se vraća u San Antonio i konačno uspjeva izboriti mjesto u rotaciji momčadi iz Texasa. U svojoj prvoj sezoni sa Spursima zaigrao je u 66 utakmica od čega je u 38 počeo u prvih 5 uz prosjeke od 9.1 koševa i 3.5 skoka po utakmici. Također, po prvi je put odigrao ozbiljnije minute u doigravanju.